 Ụlọ Nche, Nke 6 2016  Ihe Ọhụụ Ndị E Gosiri Banyere Eluigwe Na-akụziri AnyịMAGAZIN A bụỤlọ Nchena-enye Jehova Chineke, bụ Onye na-achị eluigwe na ụwa, otuto. Ozi ọma dị na ya na-akasi ndị mmadụ obi. Ozi ọma ahụ bụ na Alaeze Chineke, nke bụ ọchịchị dị neluigwe, ga-eme ka ajọ omume niile kwụsị noge na-adịghị anya, meekwa ka ụwa ghọọ paradaịs. Ọ na-agwa ndị mmadụ ka ha nwee okwukwe na Jizọs Kraịst, bụ onye nwụrụ ka anyị wee nweta ndụ ebighị ebi, onye bụkwa Eze na-achị ugbu a nAlaeze Chineke. Ndịàmà Jehova na-ebipụta magazin a kemgbe afọ 1879. Ọ naghị etinye aka na ndọrọ ndọrọ ọchịchị. Ihe niile ọ na-ekwu si na Baịbụl.A naghị ere akwụkwọ a ere. O so nihe e ji arụ ọrụ ịkụziri ndị mmadụ Baịbụl nụwa dum. E jikwa onyinye sí ndị mmadụ nobi akwado ọrụ a.Ị chọọ inye onyinye, biko gaa na Ọ gwụkwala ma è dere aha Baịbụl ọzọ, amaokwu Baịbụl ndị e dere nakwụkwọ a si na Baịbụl e ji asụsụ Igbo a na-ede noge a dee, ya bụ,Baịbụl NsọNsụgharị Ụwa Ọhụrụ nke Akwụkwọ Nsọ.Isiokwu Ndị Dị na Magazin AOkwu MmaliteOLEE IHE I CHERE?Ọ bụrụ na mmadụ ajụọ gị otú eluigwe dị, gịnị ka ị ga-aza?Jizọs nwere ike ịkụziri anyị banyere eluigwe, nihi na o kwuru, sị:Esi m nebe dị nelu.Jọn 8:23.IsiokwuỤlọ Nchea kọwara ihe Jizọs na Nna ya kọrọ banyere eluigwe.Ajụjụ Ndị Mmadụ Na-ajụ Gbasara Ndị Bí nEluigweỌtụtụ ndị na-ekwukwa na e nweghị ihe ọ bụla anyị nwere ike ịma banyere eluigwe nihi na e nwebeghị onye si ebe ahụ bịara gwa anyị banyere ya. Ma, ihe a ha na-ekwu abụghị eziokwu. Jizọs Kraịst biri neluigwe tupu ya abịa nụwa. Noge ahụ ọ nọ nụwa, ọ gwara ndị ndú okpukpe ndị Juu hoo haa, sị: Esi m neluigwe bịa ime, ọ bụghị uche m, kama uche onye zitere m. Ihe a Jizọs kwuru gosiri na ọ ma eluigwe nke ọma. Ọ bụ ya mere o ji gwa ndịozi ya, sị: Nụlọ Nna m, ọtụtụ ebe obibi dị.Jọn 6:38;14:2.Nna Jizọs bụ Chineke. Aha ya bụ Jehova. Eluigwe bụkwa ụlọ ya. Abụ Ọma 83:18 Nihi ya, e nweghị onye nwere ike ịkọrọ anyị otú eluigwe dị karịa Jehova Chineke na Jizọs Kraịst. Ha akọọrọla anyị ọtụtụ ihe gbasara eluigwe. Ha si nọhụụ ndị dị ebube ha gosiri ụfọdụ ndị fere Chineke noge ochie kọọrọ anyị gbasara ya.Isiokwu nke na-esonụ ga-akọwa amaokwu Baịbụl ụfọdụ kwuru gbasara ihe ndị dị neluigwe e gosiri ndị ohu Chineke nọhụụ. Ka ị na-agụ gbasara ihe ndị ahụ e gosiri ha, cheta na eluigweadịghị ka ụwa,nke nwere ihe ndị anyị na-ahụ anya ma ọ bụ ihe ndị anyị nwere ike ibitụ aka. Nihi ya, mgbe Chineke na-egosi ụfọdụ ndị ahụ fere ya noge ochie ihe ụfọdụ dị neluigwe, o ji ihe ndị anyị nwere ike ịghọta gosi ha ya ka anyị nwee ike ịghọta ha. Ihe ndị ahụ o gosiri ha ga-enyere gị aka ịmata ndị bi nọtụtụ ebe obibi ndị ahụ dị neluigwe.Ọhụụ Ndị Mere Ka A Mata Ndị Bí nEluigweJEHOVA BỤ ONYE KACHA ELUOtu ocheeze dị neluigwe, e nwekwara onye nọ ọdụ nocheeze ahụ. Onye ahụ nke nọ ọdụ na-egbuke dị ka nkume jaspa na nkume dị oké ọnụ ahịa nke na-acha ọbara ọbara, eke na egwurugwu nke na-egbuke dị ka emerad gbakwara ocheeze ahụ gburugburu.Mkpughe 4:2, 3.Ìhè na-enwukwa gburugburu ya. E nwere ihe yiri ụta nke na-apụta nígwé ojii nụbọchị mmiri na-ezo. Ọ bụ otú ahụ ka ìhè nke na-enwu gburugburu ya dị. O yiri ebube Jehova.Ezikiel 1:27, 28.Nọhụụ ndị a e gosiri Jọn onyeozi na Ezikiel onye amụma, e ji ihe ndị a na-ahụ anya kọwaa otú Jehova Chineke, Onye Pụrụ Ime Ihe Niile, dịruru nebube ka anyị nwee ike ịghọta ha. Ihe ndị ahụ e ji kọwaa ya bụ nkume dị oké ọnụ ahịa, eke na egwurugwu, na ocheeze dị ebube. Ha na-eme ka anyị mata na ebe Jehova nọ mara mma, dị ebube, dịkwa jụụ.Ihe ndị ahụ e kwuru gbasara Chineke dabara nihe otu onye so dee Abụ Ọma kwuru. Ọ  sịrị: Nihi na Jehova dị ukwuu, kwesịkwa nnọọ ka e too ya. E kwesịrị ịtụ ya egwu karịa chi niile ọzọ. Nihi na chi niile nke ndị dị iche iche bụ chi na-abaghị uru; ma, ọ bụ Jehova kere eluigwe. Ebube na ịma mma dị nihu ya; ike na ịma mma dị nebe nsọ ya.Abụ Ọma 96:4-6.Ọ bụ eziokwu na Jehova bụ Onye Kacha Elu, ọ na-agwa anyị ka anyị na-ekpere ya ekpere. Ọ na-emekwa ka obi sie anyị ike na ya ga-aza anyị ekpere. Abụ Ọma 65:2 Chineke hụrụ anyị nanya nke ukwuu, ihe banyere anyị na-emetụkwa ya nobi. Ọ bụ ya mere Jọn onyeozi ji kwuo, sị: Chineke bụ ịhụya.1 Jọn 4:8.JIZỌS GUZO NAKA NRI CHINEKEEbe o ya bụ, Stivin onye na-eso ụzọ Jizọs jupụtara na mmụọ nsọ, o legidere anya nime eluigwe ma hụ ebube Chineke, hụkwa Jizọs ka o guzo naka nri Chineke. O wee, sị: Lee! Ana m ahụ eluigwe ka e meghere ya nakwa Nwa nke mmadụ ka o guzo naka nri Chineke.Ọrụ Ndịozi 7:55, 56.Obere oge tupu Stivin ahụ ọhụụ a, ndị ndú ndị Juu ọ nọ na-agwa okwu gburu Jizọs. Ọhụụ a gosiri na Jizọs dị ndụ, gosikwa na a kpọlitere ya nọnwụ gaa neluigwe, ya anọrọ naka nri Chineke.Pọl onyeozi kwuru banyere Jizọs, sị: Jehova si ná ndị nwụrụ anwụ kpọlite Jizọs ma nye ya oche naka nri ya nebe ndị dị neluigwe, nebe dị elu karịa ọchịchị na ikike na ike na ịbụisi ọ bụla na aha ọ bụla a kpọrọ, ọ bụghị naanị nime usoro ihe a, kamakwa nime nke ahụ gaje ịbịa.Ndị Efesọs 1:20, 21.Baịbụl kwuru na e buliri Jizọs elu, kwuokwa na ọ hụrụ ụmụ mmadụ nanya ka Jehova. Mgbe Jizọs na-eje ozi ya nụwa, ọ gwọrọ ndị ọrịa, meghee anya ndị ìsì, mee ka ndị ngwọrọ gawa ije, kpọlitekwa ndị nwụrụ anwụ nọnwụ. O ji ndụ ya chụọ àjà iji gbapụta ụmụ mmadụ, si otú ahụ gosi na ya hụrụ Chineke na ụmụ mmadụ nanya. Ndị Efesọs 2:4, 5 Jizọs nọ naka nri Chineke ugbu a. Noge na-adịghị anya, ọ ga-eji ike Chineke nyere ya bibie ndị ajọ omume, ma gọzie ndị niile na-eme ihe Chineke na-achọ.NDỊ MMỤỌ OZI NA-EJERE CHINEKE OZIAnọ m ya bụ Daniel onye amụma na-ele anya ruo mgbe e debegasịrị ocheeze, Onye Ochie ahụ Jehova wee nọdụ ọdụ. . . . E nwere puku kwuru puku ndị nọ na-ejere ya ozi, nakwa iri puku kwuru iri puku ndị guzo nihu ya.Daniel 7:9, 10.Nọhụụ a e gosiri Daniel banyere eluigwe, ọ bụghị naanị otu mmụọ ozi ka ọ hụru, kama ọ hụrụ ọtụtụ ndị mmụọ ozi. Ọhụụ a dị ebube. Ndị mmụọ ozi dịkwa ebube, mara ihe, ma sie ezigbo ike. Nime ha, e nwere ndị seraf, nweekwa ndị cherọb. Baịbụl kwuru gbasara ndị mmụọ ozi ihe karịrị narị ugboro abụọ na iri ise.Ndị mmụọ ozi abụghị ndị nwụrụ anwụ gara eluigwe. Chineke kere ha ọtụtụ afọ tupu ya ekee mmadụ. Ha nọ ya mgbe Chineke kere ụwa. Mgbe ha hụrụ ya, ha ṅụrịrị ọṅụ.Job 38:4-7.Otu nime ụzọ ndị mmụọ ozi si ejere Chineke ozi bụ na ha so na-ekwusa ozi ọma Alaeze Chineke. Ozi ọma a bụ ọrụ kacha mkpa a na-arụ nụwa taa. Matiu 24:14 Ọhụụ e gosiri Jọn onyeozi mere ka anyị mata na ha so na-ekwusa ozi ọma. Jọn kwuru, sị: M wee hụ mmụọ ozi ọzọ ka ọ na-efegharị netiti eluigwe, o nwekwara ozi ọma ebighị ebi nke bụ ozi obi ụtọ ọ ga-ezisara ndị bi nụwa, mba niile na ebo niile na asụsụ niile na ndị niile. Mkpughe 14:6 Ọ bụ eziokwu na ndị mmụọ ozi anaghị agwa ndị mmadụ okwunoge anyị a, otú ahụ ha mere mgbe ụfọdụ noge ochie, ma ha na-eduru ndị na-ekwusa ozi ọma Alaeze Chineke gaa na nke ndị ji obi ha dum chọọ ife Chineke.SETAN NA-EDUHIE ỌTỤTỤ NDE MMADỤAgha wee daa neluigwe: Maịkel ya bụ, Jizọs Kraịst na ndị mmụọ ozi ya busoro dragọn ahụ agha, dragọn ahụ na ndị mmụọ ozi ya bukwara agha ma dragọn ahụ emerighị, ohere adịghịrị ha ọzọ neluigwe. E wee chụda dragọn ukwu ahụ, bụ agwọ mbụ ahụ, onye a na-akpọ Ekwensu na Setan, onye na-eduhie elu ụwa dum mmadụ bi; a chụdara ya nụwa, a chụdara ya na ndị mmụọ ozi ya.Mkpughe 12:7-9.E nwere mgbe udo na-adịchaghị neluigwe. Mgbe e kere mmadụ, otu mmụọ ozi chọwara ka e fewe ya kama ife Jehova. Ọ bụ ya mere o ji nupụrụ ya isi, ma ghọzie Setan. Setan pụtara Onye mmegide. Ụfọdụ ndị mmụọ ozi mechara soro ya nupụrụ Chineke isi ma ghọọ ndị mmụọ ọjọọ. Ha bụ ndị ọjọọ, ha na-agbakwa ihe Jehova kwuru ụkwụ. Ha na-emekwa ka ọtụtụ mmadụ na-enupụrụ Jehova isi, bụ onye hụrụ anyị nanya ma na-agwa anyị ihe na-abara anyị uru.Obi fere Setan na ndị mmụọ ọjọọ ya azụ. Ha ahụghị anyị nanya. Ọ bụkwa ha na-akpata ọtụtụ ahụhụ anyị na-ata nụwa taa. Dị ka ihe atụ, ọ bụ Setan gburu anụ ụlọ niile Job nwere, gbuokwa ụfọdụ ndị na-ejere ya ozi. O gbukwara ụmụ iri Job nwere mgbe o mere ka oké ifufe fetuo ụlọ ha nọ na ya ma gbuo ha niile. Mgbe Setan gbuchara ha, o mere ka etuto ọjọọ too Job, malite nọbụ ụkwụ ya ruo nopu isi ya.Job 1:7-19;2:7.Ma, a ga-ebibi Setan noge na-adịghị anya. Kemgbe a chụdara ya nụwa, ọ ma na o nwere oge dị mkpirikpi. Mkpughe 12:12 Ọ pụtara na noge na-adịghị anya, Setan agaghị adịkwa. Ihe a bụ ozi ọma.NDỊ E SI NỤWA KPỌLITE NỌNWỤ GAA ELUIGWEỊ ya bụ Jizọs zụtaara Chineke ndị mmadụ si nebo niile na asụsụ niile na ndị niile na mba niile, i mekwara ka ha bụụrụ Chineke anyị otu alaeze na ndị nchụàjà, ha ga-achịkwa ụwa dị ka ndị eze.Mkpughe 5:9, 10.E nwere ndị a ga-akpọlite nọnwụ gaa neluigwe, otú ahụ e mere Jizọs. Jizọs gwara ndịozi ya kwesịrị ntụkwasị obi, sị: M na-aga ịkwadebere unu ebe. Ọ bụrụkwa na mụ agaa . . . M ga-abịa ọzọ, mụ onwe m ga-anabatakwa unu nebe obibi m, ka unu wee nọrọkwa nebe m nọ.Jọn 14:2, 3.Ndị ahụ ga-aga eluigwe nwere ihe mere ha ji aga. Ha na Jizọs ga-eso chịa nAlaeze Chineke. Ha ga-achị ndị bi nụwa, ma gọzie ha. Ọ bụ Alaeze a ka Jizọs gwara ndị na-eso ụzọ ya ka ha na-ekpe ekpere maka ya nekpere ahụ ọ kụziiri ha. Ọ gwara ha na-ekpe ekpere, sị: Nna anyị nke bi neluigwe, ka e doo aha gị nsọ. Ka alaeze gị bịa. Ka uche gị meekwa nụwa, dị ka ọ na-eme neluigwe.Matiu 6:9, 10.IHE NDỊ NỌ NELUIGWE GA-EMERE NDỊ BÍ NỤWAM ya bụ Jọn onyeozi wee nụ ka otu oké olu si nocheeze ahụ na-asị: Lee! Ụlọikwuu nke Chineke dịnyeere mmadụ, . . . Ọ ga-ehichapụkwa anya mmiri niile nanya ha, ọnwụ agaghị adị ọzọ, iru uju ma ọ bụ mkpu ákwá ma ọ bụ ihe mgbu agaghịkwa adị ọzọ. Ihe mbụ niile agabigawo.Mkpughe 21:3, 4.Ọhụụ a e gosiri Jọn na-ekwu gbasara mgbe Alaeze Chineke ga-ebibi ọchịchị Setan, ma mee ka ụwa ghọọ paradaịs. Ọ bụ Jizọs na ndị ahụ e si nọnwụ kpọlite gaa eluigwe ga-achị nAlaeze ahụ. Ihe niile merela ka ụmụ mmadụ hụsie anya nụwa a agaghị adịkwa. Ọnwụ agaghịzi adị.Gịnịkwanụ banyere ọtụtụ ijeri mmadụ ndị nwụrụla anwụ a na-agaghị akpọlite nọnwụ gaa eluigwe? A ga-akpọlite ha nọnwụ ibi nụwa. Ha ga-enwe olileanya ịdị ndụ ruo mgbe ebighị ebi mgbe ụwa ga-aghọ Paradaịs.Luk 23:43.I KWESỊGHỊ ỊTỤ NDỊ MMỤỌ ỌJỌỌ ỤJỌNkwenkwe ụgha kere ndị mmadụ agbụ taa. Ọtụtụ ndị na-atụkwa ndị mmụọ ọjọọ ụjọ. Ọ bụ ya mere ha ji e ji ọtụmọkpọ na ihe ndị e ji eme anwansi na-echebe onwe ha. I kwesịghị iji ihe ndị a echebe onwe gị. Baịbụl kwuru ihe na-eme ka obi sie anyị ike na Chineke ga-echebe anyị. Ọ siṛị: Anya Jehova na-ahụzu ụwa dum iji gosi ike ya maka ndị obi ha zuru ezu nebe ọ nọ. 2 Ihe E Mere 16:9 Jehova Chineke ga-echebe gị ma ị tụkwasị ya obi. Ike ya karịrị nke Setan.Ọ bụrụ na ị chọrọ ka Jehova na-echebe gị, i kwesịrị ịmụta ihe ndị na-adị ya mma, ma na-eme ha. Dị ka ihe atụ, noge ndịozi Jizọs, Ndị Kraịst nọ nEfesọs chịkọtara akwụkwọ niile ha ji na-eme anwansi ma kpọọ ha ọkụ. Ọrụ Ndịozi 19:19, 20 Ọ bụrụ na ị chọrọ ka Chineke na-echebe gị, i kwesịkwara ịkpọ ihe niile i nwere nke nwere ihe gbasara ya na ime anwansi ọkụ. Ha bụ ọtụmọkpọ, akwụkwọ e ji eme anwansi, mgbaaka ndị a sịrị na-echebe mmadụ, na ihe ọ bụla nwere ihe jikọrọ ya na ndị mmụọ ọjọọ.Baịbụl kwuru, sị: Doonụ onwe unu nokpuru Chineke; ma na-eguzogidenụ Ekwensu, ọ ga-agbapụkwa nebe unu nọ. Jems 4:7 Ọ bụrụ na ị na-erubere Jehova isi, ma na-ejere ya ozi, si otú ahụ gosi na ị na-edo onwe gị nokpuru ya, obi kwesịrị isi gị ike na o nweghị ihe ọ bụla Setan na ndị mmụọ ọjọọ ya ga-eme gị.Ihe Anyị Na-amụta nAka Anụ Ufe nke EluigweIHE karịrị puku afọ atọ gara aga, e nwere otu nna ochie aha ya bụ Job. Ọ ghọtara na e nwere ọtụtụ ihe anyị nwere ike ịmụta naka anụ ufe nke eluigwe ma ọ bụ ụmụ nnụnụ gbasara ihe ndị Chineke kere. Ma, otú ụmụ nnụnụ si eme ihe na-eme ka e jiri ha na-eme ihe atụ ma ọ bụ na-akụziri anyị ihe. Na Baịbụl, e nwere ọtụtụ ebe e kwuru gbasara ha. E ji ha na-akụziri anyị otú anyị kwesịrị isi na-ebi ndụ na otú anyị na Chineke ga-esi na-adị ná mma. Ka anyị leba anya nụfọdụ nime ha.EBE ELEKENTỊỌBA NA-ARỤ AKWỤElekentịọbaNdị bi na Jeruselem ma nnụnụ a na-akpọ elekentịọba nke ọma. Ọ na-arụ akwụ nelu ụlọ. Ụfọdụ nime ha rụrụ akwụ nogige ụlọ nsọ Chineke nke Sọlọmọn rụrụ. Ọ ga-abụ na enweghị ihe na-eme elekentịọba ndị ahụ na-arụ akwụ ha nogige ụlọ nsọ Chineke kwa afọ nihi na ebe ahụ na-adị ha mma ịnọ zụọ ụmụ ha.Ọ bụ otu nime ụmụ Kora dereAbụ Ọma nke 84. Ọ na-eje ozi nụlọ nsọ Chineke otu izu nọnwa isii ọ bụla. Ọ na-ahụkwa akwụ ndị ahụ elekentịọba rụrụ nogige ụlọ nsọ Chineke. Ọ chọsiri ike ibi nụlọ Jehova mgbe niile ka elekentịọba ndị ahụ rụrụ akwụ ha ebe ahụ. Ọ bụ ya mere o ji kwuo, sị: Jehova nke ụsụụ ndị agha. Lee ka m si hụ ụlọikwuu gị dị ebube nanya. Agụụ ogige ụlọ Jehova agụkatala mkpụrụ obi m ike gwụ ya. Jehova nke ụsụụ ndị agha, Eze m na Chineke m, ọbụna nnụnụ enwetawo ebe obibi, elekentịọba kpakwara akwụ, ná nnukwu ebe ịchụàjà gị, bụ ebe o debeworo ụmụ ya. Abụ Ọma 84:1-3 Ọ na-agụsi anyị na ụmụ anyị agụụ ike ịga ọmụmụ ihe, ma na-egosi na obi dị anyị ụtọ maka ọmụmụ ihe anyị na-aga?Abụ Ọma 26:8,12.ỤGBALA MAARA OGE YAJeremaya kwuru, sị: Ụgbala nke na-efe neluigwe maara oge ya a kara aka. Ọ ma nke ọma na ụgbala na-esi notu obodo fere gafee Ala Nkwa ahụ gaa obodo ọzọ. Noge opupu ihe ubi, e nweela mgbe ụgbala ọcha karịrị narị puku atọ si nAfrịka fere gafee Ndagwurugwu Jọdan ruo na Yurop. Oge ụla ha ruo, ahụ ha na-agwa ha ka ha laghachị ebe ha na-anọ noge ọkọchị. Ha ma nke ọma oge ha ji alọta, otú ahụ nnụnụ ndị ọzọ na-efe otú ha si efe si ama.Jeremaya 8:7.Otu akwụkwọ aha ya bụCollins Atlas of Bird Migrationkwuru, sị: Ihe mere otú ụmụ nnụnụ si esi notu mba aga mba ọzọ ji eju ndị mmadụ anya bụ na ha na-ama mgbe ha ji aga na mgbe ha ji alọta. Ọ bụ Jehova Chineke nyere nnụnụ ndị a ụdị amamihe a, nyekwanụ mmadụ amamihe o ji amata oge ihe ụfọdụ ji eme. Luk 12:54-56 Ọ bụ ihe Chineke na-akụziri anyị na-enyere anyị aka ịghọta ihe ihe ndị na-eme noge anyị a pụtara. Ma, ụgbala enweghị ike ịghọta ihe ndị a nihi na Chineke enyeghị ha ụdị amamihe o nyere mmadụ. Noge Jeremaya, ndị Izrel aghọtaghị ihe ihe ndị na-eme noge ha pụtara. Chineke kwuru ihe kpatara ya.Ọ sịrị: Ha ajụwo okwu Jehova, olee ụdị amamihe ha nwere?Jeremaya 8:9.Noge anyị a, anyị nwere ọtụtụ ihe na-egosi na anyị bi noge Baịbụl kpọrọ oge ikpeazụ. 2 Timoti 3:1-5 Ị ga-achọnụ ịdị ka ụgbala ma mata ihe oge a kara aka na-egosi?ANYA YA NA-ERU NEBE DỊ OKÉ ANYAUgoE kwuru okwu banyere ugo ọtụtụ ugboro na Baịbụl. E nwere ọtụtụ ọmarịcha ugo nAla Nkwa ahụ. Baịbụl kwuru na ugo na-esi nakwụ ya dị nọnụ ọnụ nkume dị nugwu dị elu aga achọ nri, anya ya na-erukwa nebe dị oké anya. Job 39:27-29 Ugo na-ahụ ụzọ nke ọma nke na o nwere ike ịnọ otu ebe hụ ewi nọ otu kilomita.Jehova na-ama ihe ga-eme nọdịnihu dị oké anya, otú ahụ ugo na-ahụ ihe dị nebe dị oké anya. Ọ bụ ya mere Jehova ji kwuo na ya bụ onye na-anọ ná mmalite kwuo ihe ga-eme nikpeazụ, onye na-anọkwa noge dị anya gara aga kwuo ihe a na-emebeghị eme. Aịzaya 46:10 Jehova nwere amamihe na-enweghị atụ, marakwa ihe echi ga-abụ. Ọ bụrụ na anyị ana-eme ihe ọ na-agwa anyị, ọ ga-abara anyị uru.Aịzaya 48:17, 18.Baịbụl jikwa ndị na-atụkwasị Chineke obi tụnyere ugo. O kwuru, sị: Ndị nwere olileanya nebe Jehova nọ ga-enwetaghachi ike. Ha ga-eji nku fegoo nelu dị ka ugo. Aịzaya 40:31 Ikuku ọkụ na-ala elu na-enyere ugo aka ifego elu elu. Ozugbo ugo chọpụtara ikuku a, ọ na-agbasa nku ya, na-agba ikuku a gburugburu, ikuku a eburu ya na-aga elu elu. Ugo enweghị ike ifego elu elu nonwe ya ma o nweghị ihe na-enyere ya aka. Otú ahụkwa ka ọ dị ndị tụkwasịrị Jehova obi. Ha nwere obi ike na Jehova ga-enye ha ike karịrị ike nkịtị otú ahụ o kwere ha ná nkwa.2 Ndị Kọrịnt 4:7, 8.DỊ KA NNEKWU ỌKỤKỌ SI ACHỊKỌTA ỤMỤ YANnekwu ọkụkọ na ụmụ yaObere oge tupu e gbuo Jizọs, ọ nọ otu ebe lee Jeruselem, bụ isi obodo ndị Juu, anya. Ọ mara ọsụ ma kwuo, sị: Jeruselem, Jeruselem, nke na-egbu ndị amụma, nke na-atụkwa ndị e ziteere ya nkume,lee ọtụtụ ugboro m chọrọ ịchịkọta ụmụ gị, dị ka nnekwu ọkụkọ si achịkọta ụmụ ya nokpuru nku ya. Ma unu achọghị ya.Matiu 23:37.Otu nime ihe ndị magburu onwe ya nnụnụ ma ọ bụ nnekwu ọkụkụ na-eme bụ na ha na-achọ ichebe ụmụ ha ka ihe ọ bụla ghara ime ha. Dị ka ihe atụ, anya na-abụ nnekwu ọkụkọ ọkịrị ma ya na ụmụ ya nọrọ ka o nwee ike ịhụ mgbe nsogbu na-abịa. Ya hụ ebe egbe na-erugharị nelu, ya ebee ubé, ka ụmụ ya mara na agwọ dị nakịrịka. Ụmụ ya nụ ubé ahụ, ha agbara ọsọ gbaba nokpuru nku ya ka egbe ahụ ghara iburu ha. Ha nwekwara ike ịgbaba nokpuru nku nne ha mgbe oké anwụ na-acha ma ọ bụ mgbe ezigbo mmiri na-ezo. Jizọs chọrọ imere ndị bi na Jeruselem ụdị ihe a nnekwu ọkụkọ na-emere ụmụ ya. Ọ chọrọ ka ha bịakwute ya ka obi ruo ha ala, ha na Chineke adịrịkwa ná mma. Noge anyị a, Jizọs na-agwakwa anyị ka anyị bịakwute ya. Ime otú ahụ ga-eme ka obi ruo anyị ala ná nsogbu ndị anyị na ha na-alụ kwa ụbọchị.Matiu 11:28, 29.O doro anya na e nwere ọtụtụ ihe anyị nwere ike ịmụta naka nnụnụ ndị a. Ka ị na-ele otú ha si eme ihe, gbaa mbọ ka i cheta ihe atụ ndị e ji ha mee na Baịbụl na ihe ndị ha na-akụziri anyị. Ka ihe e kwuru gbasara elekentịọba mee ka i jiri ọmụmụ ihe Ndịàmà Jehova na-enwe nỤlọ Nzukọ Alaeze kpọrọ ihe. Ọ bụrụ na ị tụkwasị Jehova obi, ọ ga-enye gị ike ị ga-eji fego elu ka ugo. Gbalịa ka ị bịakwute Jizọs ka ị mụta eziokwu dị na Baịbụl. Eziokwu a ga-echebe gị otú ahụ nnekwu ọkụkọ si echebe ụmụ ya nokpuru nku ya. Ka ihe e kwuru gbasara ụgbala mee ka ị ghara ichefu ihe ihe ndị na-eme nụwa anyị a na-egosi.Lefèvre dÉtaplesỌ Chọrọ Ka Ndị Nkịtị Mara Okwu ChinekeE NWERE otu ihe mere notu ụtụtụ Sọnde nihe dị ka afọ 1522 nobere obodo dị na Paris. Aha obodo a bụ Moo. Ihe ahụ merenụ bụ na a gụpụtaara ndị Katọlik bịara chọọchị ụbọchị ahụ Okwu Chineke nasụsụ ha bụ French, kama ị gụrụ ha ya nasụsụ Latịn. Ihe a tụrụ ha nanya.Onye sụgharịrị Baịbụl ahụ a gụpụtara na chọọchị bụ Jacques Lefèvre dÉtaples. O mechara degara otu ezigbo enyi ya akwụkwọ ozi, sị: Ọ ga-eju gị anya ịhụ otú Chineke si na-eme ka ndị nkịtị nọ nobodo ụfọdụ jiri Okwu ya na-akpọrọ ihe.Noge ahụ, Chọọchị Katọlik na ndị ọkà mmụta nihe banyere okpukpe na Paris achọghị ka ndị mmadụ na-agụ Baịbụl a sụgharịrị nasụsụ ndị ọzọ na-abụghị Latịn. Oleezi ihe mere Lefèvre ji sụgharịa Baịbụl nasụsụ French? Olee otú o si nyere ndị nkịtị aka ịghọta ihe Okwu Chineke na-ekwu?OTÚ O SI GBAA MBỌ KA Ọ GHỌTA IHE AKWỤKWỌ NSỌ KWURUTupu Lefèvre amalite ịsụgharị Baịbụl, o mere nchọnchọ ka ọ mata ihe ihe ndị e dere nakwụkwọ ụfọdụ kọrọ banyere okpukpe nakwa amamihe ụwa pụtara. Mgbe ọ chọpụtachara ihe ha pụtara, o dezigharịrị ha ma kọwazie ha otú e kwesịrị isi akọwa ha. Nakwụkwọ ndị ahụ e dere kemgbe ọtụtụ narị afọ, ọ chọpụtara na e nwere ihe ndị na-eduhie ndị mmadụ ndị sụgharịrị akwụkwọ ndị ahụ na-asụgharịtaghị. Ka ọ na-agba mbọ ka ọ ghọta ihe ndị e dere nakwụkwọ ndị ahụ nke ọma, ọ malitere ilebakwu Baịbụl ndị Katọlik anya ka ọ mata otú e si sụgharịa ya. Aha Baịbụl a bụ LatinVulgate.Baịbụl ahụ Lefèvre malitere ilebakwu anya mere ka o kwuzie na ịmụ eziokwu dị na Baịbụl na-eme . . . ka mmadụ nwee ezigbo obi ụtọ. Ọ bụ ya mere o ji kwụsị ịmụ akwụkwọ ndị ahụ ndị ọkà mmụta dere ma tinyezie isi nịsụgharị Baịbụl.Nafọ 1509, Lefèvre bipụtara akwụkwọ Abụ Ọmaise ndị ọzọ sụgharịrị nasụsụ Latịn ka e were nke ọ bụla tụnyere ibe ya. O bipụtakwara BaịbụlVulgateo dezigharịrị ihe na ya. Lefèvre emeghị ka ndị ọkà mmụta okpukpe ndị ọzọ e nwere noge ya. O ji okwu ndị mmadụ ga-aghọta sụgharịa Baịbụl. Otú o si sụgharịa Baịbụl nyeere ndị na-amụ gbasara Baịbụl na ndị chọrọ ka Chọọchị Katọlik gbanwee ihe ndị na-abụghị eziokwu ha na-akụzi, ezigbo aka.Gụọ igbe bụ Otú Baịbụl Lefèvre Sụgharịrị Si Baara Martin Luther Uru.Ihe a bụ chaatị e dere utu aha Chineke e dere nAbụ Ọma. E si nakwụkwọFivefold Psalternke e biri nafọ 1513 nweta yaLefèvre bụ onye Katọlik. O kwetasiri ike na ọ bụrụ na e mee ka ndị nkịtị mata ihe Baịbụl na-ekwu, ọ ga-eme ka chọọchị gbanwee ihe ndị na-abụghị eziokwu ha na-akụzi ma na-eme. Ma, olee otú Baịbụl ga-esi baara ndị nkịtị uru ebe ọ bụ na ọtuṭụ Baịbụl e nwere noge ahụ dị nasụsụ Latịn?BAỊBỤL ONYE UKWU NA ONYE NTA NWERE IKE INWETAIhe e dere nokwu mmalite nke akwụkwọ Matiu, Mak, Luk na Jọn ahụ Lefèvre sụgharịrị, gosiri na ọ chọrọ ime ka mmadụ niile nweta Baịbụl nasụsụ haLefèvre ji Okwu Chineke kpọrọ ihe. Ọ bụ ya mere o ji kpebisie ike ịsụgharị ya ka ọtụtụ ndị nweta ya. Ka o nwee ike ime ya, nọnwa Jun afọ 1523, o bipụtara akwụkwọ Matiu, Mak, Luk, na Jọn ọ sụgharịrị nasụsụ French. Baịbụl a dị nkebi abụọ, dịrịkwa obere. Ihe e rere ya bụ ọkara ihe e rere nke nnukwu, ya emee ka ndi ogbenye nwee ike ịzụta ya.Ndị mmadụ malitere ịzụ Baịbụl a nike nike. Ha chọsiri ike ịgụ okwu Jizọs nasụsụ ha. Ọ bụ ya mere otu puku na narị abụọ mbụ e bipụtara ji gwụ nime ọnwa ole na ole.Ọ GBARA MBỌ SỤGHARỊA BAỊBỤLNokwu mmalite nke akwụkwọ Matiu, Mak, Luk na Jọn ahụ Lefèvre sụgharịrị, Lefèvre kwuru na ihe mere ya ji sụgharịa ha nasụsụ French bụ ka ndị nkịtị nọ na chọọchị nwee ike ịgụ eziokwu dị na Baịbụl nasụsụ French ma ghọta otu ihe ahụ ndị na-agụ nke e dere nasụsụ Latịn ghọtara. Ma, gịnị mere Lefèvre ji chọsie nnọọ ike inyere ndị nkịtị aka ka ha ghọta ihe Baịbụl na-akụzi?Lefèvre ma na ozizi ụgha Chọọchị Katọlik na-akụziri ndị mmadụ eduhiela ha. Mak 7:7;Ndị Kọlọsi 2:8 O kwetasikwara ike na oge eruola ka e kwusaara ndị mmadụ nụwa niile ihe Jizọs kụziri, ka a gharazie iji ihe ndị na-abụghị eziokwu ndị mmadụ na-akụzi na-eduhie ndị mmadụ.Ọ gbakwara mbọ mee ka ndị mmadụ mata na ihe ndị na-achọghị ka a sụgharịa Baịbụl nasụsụ French na-ekwu, abụghị eziokwu. Ọ katọrọ omume ihu abụọ ha na-eme. Ọ sịrị: Olee otú ha ga-esi na-akụziri ndị mmadụ ka ha na-eme ihe niile Jizọs nyere niwu, ebe ọ bụ na ha achọghị ka ha nweta Okwu Chineke ma na-agụ ya nasụsụ ha?Ndị Rom 10:14.Obere oge o kwuchara ihe a, ndị ọkà mmụta nihe banyere okpukpe na Mahadum Paris dị na Sọbọn, gbawara mbọ ime ka ọ kwụsị Baịbụl ahụ ọ nọ na-asụgharị. Nọnwa Ọgọst afọ 1523, ha kwuru na ha achọghị ka a sụgharịa Baịbụl nasụsụ ndịnkịtị ma ọ bụ dee akwụkwọ ndị na-akọwa Baịbụl nasụsụ ndị ahụ. Ha weere ha ka ihe ga-eme ka ndị Katọlik dapụ nokwukwe. Noge ahụ, ha gbara mbọ ka ha gbuo Lefèvre nihi na ha weere ya ka onye na-agba Chọọchị Katọlik mgba okpuru. Á sị na Eze Francis nke Mbụ emeghị ihe, ha gaara egbu ya.Ọ SỤGHARỊCHARA BAỊBỤL NAGBANYEGHỊ NSOGBU E NYERE YALefèvre ekweghị ka nsogbu ndị ahụ a na-enye ya mee ka ọ kwụsị Baịbụl ọ nọ na-asụgharị. Mgbe ọ sụgharịchara Akwụkwọ Nsọ Grik nafọ 1524, o wepụtara akwụkwọ Abụ Ọma ọ sụgharịrị nasụsụ French. Ihe mere o ji wepụta ya bụ ka o nyere ndị kwere ekwe aka iji ekpere kpọrọkwuo ihe, ma jiri obi ha niile na-ekpe ekpere. Ihe ufọdụ ndị na-akpọ Akwụkwọ Nsọ Grik bụ Agba Ọhụrụ.Ozugbo Lefèvre wepụtachara Baịbụl ahụ, ndị ọkà mmụta nihe banyere okpukpe na Sọbọn sara anya ná mmiri gụọ ya. Mgbe ha gụchara ya, ha nyere iwu ozugbo ka a kpọọ ya ọkụ nihu ọha. Ha kwukwara na Baịbụl ndị ọzọ ọ sụgharịrị bụ oké rie ọ nwụọ nihi na ha na-akwado ozizi ọjọọ Luther na-ezi ndị mmadụ. Mgbe ndị ọkà mmụta ahụ kpọrọ Lefèvre ka ọ bịa zara ọnụ ya, ọ gbachiri ha nkịtị ma gbaga nobodo Strasbọg. Ọ nọkwa nobodo a na-asụgharị Baịbụl na nzuzo. Ọ bụ eziokwu na ụfọdụ ndị weere ya na ọ bụ onye ụjọ, ma ọ ghọtara na otú ahụ o si gbachie ha nkịtị bụ otú kacha mma e kwesịrị isi meso ndị na-achọghị iji ntị anụ eziokwu dị na Baịbụl, bụ nke e nwere ike iji tụnyere ezi nkume pel.Matiu 7:6.Mgbe ọ fọrọ obere ka o ruo otu afọ Lefèvre gbapụrụ, Eze Francis nke Mbụ kpọọrọ ya ka ọ kụziwere nwa ya nwoke dị afọ anọ ihe. Aha nwa ya ahụ bụ Charles. Ọrụ a mere ka Lefèvre nwee nnukwu ohere ịsụgharịcha Baịbụl ahụ ọ nọ na-asụgharị. Nafọ 1530, e bipụtara Baịbụl zuru ezu ọ sụgharịrị. Ma, ọ bụ na Antwap ka ọ nọ bipụta ya, ọ bụghịzi na Frans. Ọ bụ Eze Ukwu Charles nke Ise nyere ikike ka e bipụta ya.IHE Ọ TỤRỤ ANYA YAMgbe Lefèvre nọ ndụ, ọ tụrụ anya na Chọọchị Katọlik ga-akwụsị ịkụzi ihe ndị ahụ na-abụghị eziokwu ha na-akụziri ndị mmadụ ma kụziwe eziokwu ndị dị nAkwụkwọ Nsọ. O kwetasiri ike na Onye Kraịst ọ bụla kwesịrị ịna-agụ Baịbụl na ịna-amụ ya. Ọ bụ ya mere o ji gbaa ezigbo mbọ ime ka ọ dịrị onye ukwu na onye nta mfe inweta Baịbụl. Ọ bụ eziokwu na ihe ahụ Lefèvre tụrụ anya ka o mee, emeghị, ma, Baịbụl ndị ahụ ọ sụgharịrị baara ndị nkịtị ezigbo uru. O mere ka ha mata Okwu Chineke.Otú M Si Mụta Eziokwu Dị na Baịbụl nAgbanyeghị na Enweghị M AkaA mụrụ m nafọ 1960. Mama m dị afọ iri na asaa mgbe ahụ. Papa m hapụrụ mama m mgbe ọ dị ime m. Mụ na mama m na ndị mụrụ ya bi nobere obodo aha ya bụ Bọg. Obodo a dị nebe a na-akpọbu Jamanị nke Ebe Ọwụwa Anyanwụ. Ọtụtụ ndị bí na Bọg ekweghị na Chineke dị. Ezinụlọ anyị kwetakwara na Chineke adịghị. Anyị achọkwanụghị ịma ma ọ dị adị.Mgbe m na-etolite, nna mama m anaghị eji m egwu egwu. Mụ na ya na-eso arụ ọtụtụ ọrụ ndị ọ na-arụ. Mgbe ụfọdụ, ọ na-agwa m ka m rịa elu osisi gaa gbutusịa alaka ya. Ihe ndị ahụ mụ na ya na-eso aga arụ na-atọ m ụtọ. O nweghị ihe na-echu m ụra, obi na-abụkwa m sọ aṅụrị.OTU ỌDACHI NKE GBANWERE NDỤ ME nwere otu ihe dị egwu mere m otu ụbọchị mgbe m dị afọ asaa. Afọ ahụ ka bụ afọ nke abụọ m banyere ụlọ akwụkwọ. Mgbe m na-ala akwụkwọ nụbọchị ahụ, m rịgooro nnukwu poolu ọkụ eletrik. Mgbe m rịrị ya ruo mita asatọ, ọkụ eletrik dọrọ m, mụ atụbọọ, e buru m gaa ụlọ ọgwụ. Mgbe m tetara, m chọpụtara na aka m abụọ anwụọla. Ọkụ a rere aka m mebiri m aka nke na e gbupụrụ ya ka nje ghara isi na ha banye m nọbara. Ihe a wutere mama m na ndị mụrụ ya. Ma, ebe ọ bụ na m ka bụ nwata noge ahụ, amachaghị m nsogbu aka a e gbupụrụ m ga-emecha kpatara m.Mgbe m pụtara nụlọ ọgwụ, alaghachiri m ụlọ akwụkwọ. Ụmụ akwụkwọ ibe m na-eji m eme ihe ọchị. Ha na-akwa m aka, ma na-atụ m ihe dị ka obere okwute. Ha ma na o nweghị ihe m nwere ike ime ha ebe ọ bụ na enweghịzi m aka. Ihe a niile ha na-eme m gbawara m obi. E mechara kpọga m Ụlọ Akwụkwọ Ndị Nwere Nkwarụ e nwere nobodo Bikenwada. Ụmụ akwụkwọ e nwere nụlọ akwụkwọ a bi ebi na ya. Ụlọ akwụkwọ a dị ezigbo anya nụlọ anyị. Ọ bụ ya mere mama m na ndị mụrụ ya anaghị abịa eleta m nihi na ha enweghị ego ụgbọ ha ga-eji abịa. Naanị mgbe mụ na ha na-ahụ bụ ma anyị mechie akwụkwọ. Mụ na mama m na ndị mụrụ ya ebighị ruo afọ iri.OTÚ M SI TOO NENWEGHỊ AKAM bịara mụta otú m nwere ike isi jiri ụkwụ na-eme ihe ndị m gaara eji aka na-eme. Chegodị ihe ọ dị ka ya mmadụ iji ụkwụ jide ngaji ma were ya na-eri nri. O siiri m ike ịmụta otú m ga-esi jiri ụkwụ m na-eri ihe, ma m mechara mụta ya. M mụtakwara otú m ga-esi jiri ụkwụ m na-asa ezé, jirikwa ya na-abọ isi. Ọ na-abụkwa mụ na ndị mmadụ na-ekwu okwu, mụ ana-emegharị ụkwụ m iji gosi ihe m na-ekwu. Ejizi m ụkwụ m mere aka.Mgbe m na-etolite, m na-agụkarị akwụkwọ ndị kwuru gbasara ihe ndị mmadụ chere ndị sayensi nwere ike imepụta. Mgbe ụfọdụ, ọ na-adị m ka ya bụrụ na ndị sayensi ga-arụpụta aka a na-akwụnye akwụnye m ga-eji na-eme ihe ọ bụla m chọrọ ime. Mgbe m dị afọ iri na anọ, m malitere ịṅụ sịga. M chere na sịga a m na-aṅụ na-eme ka m na-akata obi ime ihe ọ bụla. O mekwara ka m na-eche na m dị ka ndị ọzọ. Ọ dị ka à ga-asị na m na-ekwu, sị: M ga-emeli ya. Ndị na-aṅụ sịga bụ ndị dimkpa, ma hà nwere aka ma ọ bụ na ha enweghị.M malitere iso ibe m na-eme ihe ndị a na-eme nobodo. M banyere notu òtù ndị na-eto eto e nwere nobodo anyị ma bụrụ odeakwụkwọ ha. Ọ bụ gọọmenti na-akwado òtù a. Ndị òtù anyị na-akwanyere odeakwụkwọ ùgwù. M banyekwara nòtù ndị na-abụ abụ, sorokwa bụọ abụ nihu ọha. M sokwa mee egwuregwu ndị nwere nkwarụ na-eme. Emechakwara m mụọ ọrụ. Mgbe m mụchara ọrụ, m malitere ịrụ ọrụ notu ụlọ ọrụ dị nobodo anyị. Oge m na-etolite, m na-akwụnyekarị aka ahụ a na-akwụnye akwụnye nihi na m chọrọ inwe aka otú ibe m nwere.OTÚ M SI MALITE ỊMỤ BAỊBỤLOtu ụbọchị m nọ na-eche ụgbọ okporo ígwè ga-ebu m gaa ọrụ, otu nwoke bịakwutere m. Ọ jụrụ ma m ma na e nwere mgbe Chineke ga-eme ka m nweghachi aka. Ihe a ọ jụrụ m juru m anya. Ọ bụ eziokwu na m chọrọ ka m nweghachi aka, ma ihe ahụ ọ jụrụ m dị m ka ịmụ anya arọ nrọ. O doro m anya na Chineke adịghị. Si mgbe ahụ gawa, m malitere ize nwoke ahụ eze.Mgbe oge ụfọdụ gachara, otu onye mụ na ya na-arụ ọrụ gwara m ka m bịa na nke ha, agakwara m. Ka anyị na-aṅụ kọfi nụlọ ha, ndị mụrụ ya malitere ikwu banyere Chineke, ma kwuo na aha ya bụ Jehova. Nke ahụ bụ nke mbụ m na-anụ na Chineke nwere aha. Abụ Ọma 83:18 Ma, m nọ na-ekwu nobi m, sị: Chineke adịghị nagbanyeghị ihe ọ bụla bụ aha ya. M ga-egosi ha na ihe ha na-ekwu abụghị eziokwu. Ebe ọ bụ na obi siri m ike na Chineke adịghị, m kwetara ka mụ na ha kwurịta banyere Baịbụl. Mgbe anyị na-ekwu banyere ya, o juru m anya na enwelighị m ike igosi ha na Chineke adịghị.Ka anyị na-amụ banyere amụma ndị dị na Baịbụl, m bịara kwetawa na Chineke dị. Ọtụtụ amụma ndị dị na Baịbụl emezuola, nagbanyeghị na e dere ha ọtụtụ narị afọ ma ọ bụ ọtụtụ puku afọ tupu ha emezuo. Otu ụbọchị anyị na-ekwu gbasara Baịbụl, anyị ji ihe ndị na-eme nụwa ugbu a tụnyere ihe ndị e kwuru naMatiu isi 24,Luk isi 21, na2 Timoti isi 3. Otú ahụ ọ na-abụ dọkịta hụ otú ahụ si eme mmadụ ya ejiri ya chọpụta ụdị ọrịa onye ahụ na-arịa, ka ihe ndị ahụ Baịbụl kwuru m hụrụ ka ha na-eme noge a mere ka m mata na anyị bi noge Baịbụl kpọrọ oge ikpeazụ.Ihe ndị ahụ juru m anya. Ahụla m ka ihe ndị ahụ e kwuru na-eme.Ọ bịaziri doo m anya na ihe m na-amụ bụ eziokwu. M malitere ikpere Jehova Chineke ekpere. M kwụsịkwara ịṅụ sịga, nagbnyeghị na aṅụọla m ya ihe karịrị afọ iri. M nọgidere na-amụ Baịbụl ruo ihe dị ka otu afọ. Ma, nabalị iri abụọ na asaa nọnwa Eprel, afọ 1986, e mere m baptizim na nzuzo notu nnukwu ihe a na-anọ nime ya asa ahụ. Ihe mere e ji mee m baptizim otú ahụ bụ na gọọmenti Jamanị nke Ebe Ọwụwa Anyanwụ machiri Ndịàmà Jehova ikpe okpukpe ha.OTÚ M SI NA-ENYERE NDỊ ỌZỌ AKAEbe ọ bụ na gọọmenti machiri Ndịàmà Jehova ikpe okpukpe ha, anyị na-adị ole na ole na-amụ ihe nụlọ ụmụnna. Otú a anyị si amụ ihe mere ka m mara naanị ụmụnna ole na ole. Ma, e nwere otu ihe m na-atụghị anya ya mere otu ụbọchị. Gọọmenti obodo anyị nyere m akwụkwọ ikike ịga West Jamanị. Gọọmenti West Jamanị amachighị Ndịàmà Jehova ikpe okpukpe ha. Mgbe m ruru, eso m ọtụtụ puku ụmụnna anyị gaa mgbakọ ukwu. Nke a bụ nke mbụ m na-aga ụdị mgbakọ a. Ahụtụbeghị m ụdị ihe a mbụ.Mgbe a kwatuchara mgbidi ahụ dị na Belin e ji kewaa Jamanị abụọ, gọọmenti wepụrụ iwu ahụ ha machiri Ndịàmà Jehova. Ugbu a, anyị na-efezi Jehova nenweghị onye na-enye anyị nsogbu. M chọrọ iwepụtakwu oge na-ekwusa ozi ọma. Ma, ihere na-eme m ma m hụ ndị m na-ahụtụbeghị mbụ. M bịara chewe na ọtụtụ afọ m biri nụlọ akwụkwọ ndị nwere nkwarụ na aka m na-enweghị ga-eme ka o siere m ike ịga ozi ọma. Ma, nafọ 1992, m gara ozi ọma rụta awa iri isii notu ọnwa. Eziri m ozi ọma nke ọma, obi tọkwara m ezigbo ụtọ. Nihi ya, ekpebiri m na m ga na-arụ awa iri isii nọnwa ọ bụla. M gbakwara mbọ mee otú ahụ ruo ihe dị ka afọ atọ.Anaghị m echefu ihe a Baịbụl kwuru echefu. Ọ sịrị: Ònye bụ onye na-adịghị ike, m wee ghara ịbụ onye na-adịghị ike?2 Ndị Kọrịnt 11:29 Nagbanyeghị na enweghị m aka, m na-ekwu okwu, isi zukwara m okè. Nihi ya, m na-agba mbọ na-enyere ndị ọzọ aka nagbanyeghị na enweghị m aka. Ebe ọ bụ na enweghị m aka, m nwere ike imetere ndị ọnọdụ ha dị ka nke m ebere. Ama m otú ọ na-adị mmadụ ma e nwee ihe ọ chọrọ ime ma o nweghị ike ime ya. M na-akasi ndị nọ nụdị ọnọdụ a obi. Isi otú ahụ enyere ndị ọzọ aka na-eme m obi ụtọ.Izi ndị ọzọ ozi ọma na-eme m obi ụtọJEHOVA NA-ENYERE M AKA KWA ỤBỌCHỊNke bụ eziokwu bụ na e nwere mgbe obi na-anaghị adịcha m mma. Achọrọ m inwe aka ka ibe m. E nwere ọtụtụ ọrụ a na-arụ nụbọchị m na-arụ nonwe m, ma m na-etinyekwu ike na oge ịrụ ha karịa ka m gaara etinye ma a sị na m nwere aka. Ihe m na-ekwukarị nụbọchị ọ bụla bụ: Niheniile,enwere m ike site naka onye ahụ nke na-enye m ike. Ndị Filipaị 4:13 Nụbọchị ọ bụla, Jehova na-enye m ike m na-eji arụ ọrụ ndị m na-arụ. Ihe a Jehova na-emere m gosiri na ọ hapụbeghị m. Ọ bụ ya mere na achọtụghị m ịhapụ ya.Jehova ejirila ezigbo ezinụlọ gọzie m. Enweghị m ụdị ezinụlọ a mgbe m na-etolite. Alụtara m ezigbo nwaanyị. Aha ya bụ Elke. Ọ hụrụ m nanya, nweekwa ọmịiko. Ihe ọzọ Jehova jirila gọzie m bụ ọtụtụ nde Ndịàmà Jehova e nwere nụwa niile. Ha niile bụzi ụmụnne m. Anyị niile dịkwa notu.Ebe mụ na ọmarịcha nwunye m aha ya bụ Elke nọIhe na-akasikwa m obi bụ nkwa Chineke kwere na ya ga-eme ka ụwa bụrụ Paradaịs. O kwukwara na ya ga-eme ihe niile ka ha dị ọhụrụ. Aka m sokwa nihe ndị ọ ga-eme ka ha dịrị ọhụrụ. Mkpughe 21:5 Mgbe ọ bụla m chebaara ihe ndị Jizọs rụrụ mgbe ọ na-eje ozi ya nụwa echiche, ọ na-eme ka m ghọtakwuo nkwa a Chineke kwere. Jizọs mere ka onye ngwọrọ gawa ije ozugbo, meekwa ka otu nwoke e bepụrụ ntị nweghachi ntị. Matiu 12:13;Luk 22:50, 51 Ihe ndị ahụ Jehova kwuru ya ga-emere anyị na ọrụ ebube ndị ahụ Jizọs rụrụ emeela ka m kwetasie ike na m ga-enwetaghachi aka m noge na-adịghị anya.Ma, ihe ọma kachanụ Jehova Chineke meerela m bụ na o mere ka m mata onye ọ bụ. Ọ bụzi nna m na enyi m, bụrụkwa ike m na onye na-akasi m obi. Ekwetakwara m ihe a Eze Devid kwuru. O kwuru, sị: Jehova bụ ike m . . . E nyewokwara m aka, nke mere na obi m na-enwe aṅụrị. Abụ Ọma 28:7 O nwetụghị mgbe m ga-achọ ịhapụ eziokwu a m mụtara nihi na o nweghị ihe karịrị ya. Amụtadịrị m ya nagbanyeghị na enweghị m aka.Gịnị Ka Baịbụl Kwuru?Chineke ọ na-aza ekpere niile?Ị GA-ASỊ NA Ọ NA-AZA EKPERE . . .Onye ọ bụlaỤfọdụ ndịKa ị ga-asị na ọ naghị aza onye ọ bụla?IHE BAỊBỤL KWURUJehova nọ ndị niile na-akpọku ya nso, bụ ndị niile na-akpọku ya neziokwu.Abụ Ọma 145:18.OLEE IHE ỌZỌ ANYỊ GA-AMỤTA NA BAỊBỤL?Chineke anaghị aza ndị na-enupụrụ ya isi ekpere. Aịzaya 1:15 Ma, ha na Chineke nwere ike ikpezi ma ọ bụrụ na ha agbanwee otú ha si ebi ndụ.Aịzaya 1:18.Ọ bụrụ na anyị chọrọ ka Chineke na-aza anyị ekpere, anyị kwesịrị ịna-ekpe ya ka ọ daba nihe Baịbụl kwuru bụ uche ya.1 Jọn 5:14.Ò nwere otú pụrụ iche anyị kwesịrị ịnọ mgbe anyị na-ekpe ekpere?ỤFỌDỤ NDỊ NA-EKWUna mgbe ọ bụla ha na-ekpe ekpere na ha na-egbunye ikpere nala, hulata isi, ma ọ bụkwanụ jikọta aka ha ọnụ. Gịnị ka i chere?IHE BAỊBỤL KWURUBaịbụl kwuru na e nweela ndị Chineke zara ekpere ha. Ụfọdụ nime ha nọdụrụ ala, ma ọ bụ bilie ọtọ mgbe ha na-ekpe ekpere. E nwekwara ndị nke gbatịrị onwe ha nala, nweekwa ndị gburu ikpere nala. 1 Ihe E Mere 17:16;2 Ihe E Mere 30:27;Ezra 10:1;Ọrụ Ndịozi 9:40 E nweghị otú o kwuru anyị kwesịrị ịnọ ma anyị kpewe ekpere.OLEE IHE ỌZỌ ANYỊ GA-AMỤTA NA BAỊBỤL?Chineke na-aza ndị dị umeala nobi ekpere.Abụ Ọma 138:6.I nwere ike ikpe ekpere nasụsụ ọ bụla ma ọ bụdị kpee ya nime obi gị.2 Ihe E Mere 6:32, 33;Nehemaya 2:1-6.Gụọ Isiokwu Ndị Ọzọ nỊntanetAJỤJỤ NDỊ ỌZỌ BAỊBỤL ZARAỌ Bụ Chineke Kere Ekwensu?Gaa nebe e dere IHE BAỊBỤL NA-AKỤZI  pịa ebe e dereAJỤJỤ NDỊ BAỊBỤL ZARA 